**Materiál na rokovanie** Materiál č.: 19/2014/2

**2. zasadnutia**

**Mestského zastupiteľstva Dunajská Streda**

**v VII. volebnom období**

***Dunaszerdahely Város Képviselő-testülete***

***2. ülésének beterjesztett anyaga***

***a VII. választási időszakban***

**Návrh na schválenie Zásad odmeňovania poslancov Mestského zastupiteľstva mesta Dunajská Streda**

***Határozati javaslat Dunaszerdahely Város Képviselő-Testülete képviselői javadalmazásának Alapelveiről***

Predkladá : Ing. Zoltán Hájos, primátor mesta

*Beterjeszti:*

Kontrolovala: Ing. Júlia Bubniaková, prednostka MsÚ

Ellenőrizte:

Vypracovala: Mgr. Priska Czúfalová, právny referát ÚP

*Kidolgozta:*

Návrh na uznesenie: Mestské zastupiteľstvo po prerokovaní predmetu návrhu

*Határozati javaslat:*

#

**A/ s c h v a ľ u j e**

Zásady odmeňovania poslancov Mestského zastupiteľstva mesta Dunajská Streda v predloženom rozsahu

 **December 2014**

 ***2014. december***

**Zásady odmeňovania poslancov Mestského zastupiteľstva**

**mesta Dunajská Streda**

**Čl. 1**

**Základné ustanovenia**

1. Zásady odmeňovania poslancov mestského zastupiteľstva (ďalej len "MsZ") upravujú poskytovanie:
2. platu zástupcovi primátora, ktorý je pre výkon funkcie dlhodobo uvoľnený zo svojho zamestnania,
3. odmeny zástupcovi primátora, ktorý pre výkon funkcie nie je dlhodobo uvoľnený zo svojho zamestnania,
4. odmeny poslancovi MsZ, ktorý vykonáva funkciu poslanca popri pracovnom alebo obdobnom pomere (uvoľnenie na nevyhnutne krátkodobý čas a náhrada podľa § 136 ods. 1 zákona NR SR č. 311/2001 Z.z. Zákonník práce v znení neskorších predpisov) a odmeny poslancovi MsZ, ktorý nie je v pracovnom alebo inom obdobnom pomere,
5. odmeny členovi mestskej rady (ďalej len "MsR"),
6. odmeny členovi stálej komisie MsZ (ďalej len "komisia"),
7. odmeny poslancovi vykonávajúcemu občianske obrady (napr. sobáše, pohreby a pod.).
8. Zásady odmeňovania poslancov (ďalej len "zásady") sú vypracované podľa zákona SNR č. 369/1990 Zb. o obecnom zriadení v znení neskorších predpisov (ďalej len "zákon") a ďalších súvisiacich právnych predpisov a vnútroorganizačných noriem.
9. Výška platu a odmien podľa ods. 1 tohto článku je prepočítaná percentuálnym podielom k výške priemernej mesačnej mzdy zamestnanca v národnom hospodárstve SR (ďalej len "PMM") určenej Štatistickým úradom SR za predchádzajúci kalendárny rok. Platy a odmeny poslancov sa upravujú vždy k 1. januáru po zverejnení oznámenia Štatistického úradu SR a zaokrúhľujú sa na celé euro nahor.

**Čl. 2**

**Odmeňovanie zástupcov primátora**

1. Zástupcovi primátora, ktorý je do výkonu funkcie ustanovený v súlade s § 13b ods. 1 zákona a ktorý je na výkon svojej funkcie dlhodobo plne uvoľnený zo zamestnania, patrí v zmysle § 25 ods. 8 zákona primeraný plat od mesta.

2. O výške platu zástupcovi primátora podľa bodu 1. tohto článku Zásad rozhoduje primátor. Plat sa vypočíta ako súčin PMM a koeficientu 2,5, ktorý môže byť zvýšený o 30 %.

3. Zástupcovi primátora, ktorý je na výkon svojej funkcie dlhodobo plne uvoľnený zo zamestnania, neprináleží odmena podľa čl. 3 týchto Zásad.

4. Zástupcovi primátora, ktorý na výkon svojej funkcie nie je dlhodobo plne uvoľnený zo zamestnania, patrí odmena vzhľadom na úlohy a časovú náročnosť výkonu funkcie.

5. O výške odmeny zástupcovi primátora podľa bodu 4. tohto článku Zásad rozhoduje primátor, ktorú určí ako súčin PMM a koeficientu najviac 2,0.

**Čl. 3**

**Odmeňovanie poslancov MsZ**

1. Poslancovi MsZ patrí za výkon verejnej funkcie (poslaneckej práce) a účasť aspoň na prevažnej časti rokovania MsZ odmena vo výške 9 % PMM za každé zasadnutie.

2. Poslancovi, ktorý je členom MsR, patrí za účasť aspoň na prevažnej časti jej zasadnutia odmena vo výške 6 % PMM za každé zasadnutie.

3. Poslancovi, ktorý je predsedom komisie, patrí za účasť aspoň na prevažnej časti zasadnutia komisie odmena vo výške 5 % PMM za každé zasadnutie.

4. Poslancovi, ktorý je podpredsedom komisie, patrí za účasť aspoň na prevažnej časti zasadnutia komisie odmena vo výške 4 % PMM za každé zasadnutie.

5. Členovi komisie patrí za účasť aspoň na prevažnej časti zasadnutia komisie odmena vo výške 3 % PMM za každé zasadnutie.

6. Poslancovi vykonávajúcemu občianske obrady patrí odmena vo výške 5 % PMM za deň bez ohľadu na počet vykonaných obradov.

7. Odmeny podľa bodov 1. až 5. tohto článku Zásad možno vyplatiť najviac za toľko zasadnutí v kalendárnom roku, koľkokrát bolo zvolané zasadnutie MsZ.

8. Odmena v sume podľa bodov 1. až 6. tohto článku Zásad patrí poslancovi iba za predpokladu, že nepožaduje od mesta náhradu:

1. cestovných nákladov,
2. mzdy alebo inej odmeny za prácu,
3. ušlého zárobku.

9. V prípade, ak zamestnávateľ poslanca z dôvodu jeho účasti na rokovaní MsZ a jej orgánov požaduje od mesta náhradu za vyplatenú náhradu mzdy alebo inej odmeny za prácu, resp. ak poslanec, ktorý nie je v pracovnom alebo obdobnom pomere požiada mesto o náhradu ušlého zárobku, odmena v zmysle príslušných ustanovení tohto článku Zásad bude krátená vo výške vyplatenej náhrady.

**Čl. 4**

**Zúčtovanie odmien poslancov MsZ**

1. Podkladom na zúčtovanie odmien poslancov podľa čl. 3 týchto Zásad, sú zápisnice a prezenčné listiny zo zasadnutí MsZ, MsR a komisií, v prípade sobášiacich osôb výkaz matričného úradu o vykonaných obradoch.

2. Odmeny podľa čl. 3 bodov 1. až 6. týchto Zásad sa spracovávajú polročne k 30.6. a k 31.12. a vyplácajú sa vo výplatnom termíne Mestského úradu v Dunajskej Strede, t.j. do 11. dňa v mesiaci júl a január za predchádzajúci polrok, a to poukázaním na účet poslanca v peňažnom ústave.

3. Prehľad o účasti poslancov na zasadnutí MsZ, MsR a komisií pre spracovanie a vyplatenie odmien ako aj výkazy matričného úradu o vykonaných obradoch budú po schválení prednostom mestského úradu predkladané odboru finančnému a evidencie majetku vždy k poslednému dňu príslušného kalendárneho mesiaca.

4. Výdavky súvisiace s výplatou odmien v zmysle týchto Zásad sa uhrádzajú z rozpočtových prostriedkov mesta Dunajská Streda.

5. Z platu a odmien podľa čl. 2 a 3 týchto Zásad sa vykonajú zrážky a odvody podľa osobitných predpisov.

**Čl. 7**

**Prechodné ustanovenia**

Odmena vo výške ustanovenej týmito Zásadami patrí poslancom počnúc dňom ustanovujúceho zasadnutia mestského zastupiteľstva t.j. dňom 25. novembra 2014.

**Čl. 8**

**Záverečné ustanovenia**

1. Zrušujú sa Zásady odmeňovania primátora, zástupcu primátora, poslancov, členov komisií a hlavného kontrolóra Mesta Dunajská Streda zo dňa 22.12.2010 v znení neskorších dodatkov.

2. Tieto Zásady boli schválené uznesením MsZ č. ............ dňa 9.12.2014 a nadobúdajú účinnosť dňom schválenia.

V Dunajskej Strede, ............ 2014

 JUDr. Zoltán Hájos

 primátor mesta